ધારી ગામે રહેતા કરણ રતીભાઈ વણઝારા, નટુભાઈ નગાભાઈ રાઠોડ તથા અર્જુન રતિભાઈ વણઝારા વિગેરે આજે સવારે ધારી નજીક આવેલ આંબરડી ગામે આવેલ શેત્રુંજી નદીમાંથી પોતાના હવાલા વાળા ટ્રેકટર નંબર જી.જે. 3 ડી.ડી. 6677માં ગેરકાયદેસર અને રોયલ્‍ટી ભર્યા વગર રેતીની ચોરી કરવાની કોશીષ કરતા હોય, ધારી પોલીસને બાતમી મળતા તેઓએ દરોડો પાડી ત્રણેય ઈસમને ટ્રેકટર, ટ્રોલી સહિત રેતી ભરવાના સાધનો મળી કુલ રૂા. 3,00,4ર0ના મુદામાલ સાથે ઝડપી લઈ કાયદેસરની કાર્યવાહી હાથ ધરી હતી.